बेरे मोदैया जैरैखि जाया मानो बेयो देहा सोलेरनो गोबां मुलाम्फा होयो । बेरे मोदैआव फुटग्लुकज , आयरन , केलसियाम , फरफेट , सडियाम , क्लरिन , पटेसियाम , मेग्नेसियाम बायदि गुन थायो , जाय देहा सोलेरखौ भेक्टेरियानिफ्राय रैखाथि होनायाव मदत खालामो । लोगोसे बेयाव एन्टिसेप्टिक , एन्टिबायटिक , भिटामिन बी 1 आरो बी 6 आबो गोबां बिबांनि थायो , जाय गोखों देहा आरो समायना महरनि थाखायबो मुलाम्फा गोनां । माखासे बेरामफोराव बेरे मोदैआ मुलिनि हाबा मावो । बेरे मोदै जायोब्ला मेगननि नुथाय गोहोया बाङो , फार्सेथिं कफ , हाफानि बेराम , हाइ ब्लाड प्रेसारनि जेंनानिफ्रायबो रैखाथि मोननो हागौ । बेरे मोदैआ गाव हारसिंनो मुलाम्फा गोनां , नाथाय बेखौ गाइखेरआव होना लोङोब्लाबो माखासे मोजां मुलाम्फाफोरखौ मोन्नो हायो । ( 1 ) गाइखेर गुदुंआव बेरे मोदै गलायना लोङोब्ला जिंगा सिनाया जानगार जायो । बेयो नार्भ सेल आरो नाभीस सिस्टेमखौ आराम मोनहोनायनि हाबा मावो । ( 2 ) मोजाङै उन्दुलांनो हानायनि थाखायबो गाइखेर गुदुंआव बेरे मोदै गलायना लोङोब्ला मुलाम्फा गोनां । उन्दुनायनि से घन्टा सिगां गाइखेरखौ फुदुंना बेरे मोदै गलायना लोनांगौ । ( 3 ) दोगोन बिखान्थिखौ मोजाङै लाखिनो थाखायबो गाइखेरखौ फुदुंना बेरे मोदै गलायना लोनांगौ । बिब्दि लोङोब्ला बाज'नायनि जेंना जाया । ( 4 ) देहा सोलेरनि हाराफोरखौ गोख्रों लाखिनायनि थाखाय गाइखेराव बेरे मोदै होना लोनांगौ । बिब्दि लोङोब्ला हाराफोराव माबाफोर ख'हा जाना दङब्ला बेयो मोजां जायो । 
गाइखेराव बेरे मोदै होना लोङोब्ला मुलाम्फा गोनां